
Број: 05-96-109/2023
Датум: 29.02.2024.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора „City Mall“ д.о.о. Бијељина, за издавање еколошке дозволе за објекат тржног центра „ZVORNIK  CITY PARK“, ПЈ број 1, Зворник, који се налази у насељу Каракај број 87, град Зворник, од 27.12.2023.год., а на основу члана 85. и 89. Закона о заштити животне средине („Службени гласник Републике Српске“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:

Р Ј Е Ш Е Њ Е
1. Даје се инвеститору „City Mall“ д.о.о. Бијељина, ЕКОЛОШКА ДОЗВОЛА за објекат тржног центра „ZVORNIK  CITY PARK“, ПЈ број 1, Зворник, који се налази у насељу Каракај број 87, град Зворник, на грађевинској парцели означеној као к.п. број: 7246/3, 7247/1, 7247/7, 7248/12, 7248/13, 7248/14, 7248/11, 7251/1, 7246/1 К.О. Зворник.  
2. Опис активности и постројења за које се издаје еколошка дозвола:
Инвеститор „City Mall“ д.о.о. Бијељина врши реконструкцију, доградњу и промјену намјене постојећих пословних и производних објеката у тржни центар „ZVORNIK  CITY PARK“, ПЈ број 1 Зворник, који се налази у насељу Каракај број 87. Приступ предметном комплексу остварује се непосредно и директно са постојећег магистралног пута Зворник-Бијељина. Карактер објекта је стални.
Еколошка дозвола се издаје за:

· Објекат А,  неправилног облика, максималних димензија 48,60 m + 45,10 m x 32,10 m, спратности приземља (Пр) и дијелом приземље + спрат (Пр+1), укупне корисне површине 3621,11 m2, број локала у објекту је 11.
· Објекат Б, неправилног облика, максималних димензија 76,40 m x 42,70 m, спратности произемље (Пр), укупне корисне површине 2732,95 m2, број локала у објекту је 3.
· паркинг мјеста – 106, димензија 280 x 500 cm, мјеста за особе са посебним потребама – 8, димензија 380 x 520 cm.
3. Инвеститор „City Mall“ д.о.о. Бијељина, дужан је:
         3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12, 79/15 и 70/20) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примјењују најбоље расположиве технике.

· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.
· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.

· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.

          3.2. Уколико одговорно лице постројења, током трајања важења издате еколошке дозволе планира промјену природе или функционисања постројења или проширење постројења које може утицати на животну средину, дужан је о томе обавестити орган надлежан за издавање еколошке дозволе писаном обавијешћу, сходно чл. 96. Закона о заштити животне средине. 
3.3. Инвеститор „City Mall“ д.о.о. Бијељина, дужан је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:
3.3.1.    Заштита ваздуха и заштита од буке

· Саобраћајнице и манипулативне површине одржавати чистим.

· Радне и манипулативне површине за вријеме сушног периода квасити водом ради спријечавања емисија прашине.

· Вршити регулацију саобраћаја.

· Повећати енергетску ефикасност објекта у смислу уштеде енергента за загријавање објеката.
· Вршити редован преглед и сервис опреме и уређаја према спецификацији произвођача.
· Уређаји, односно постројења која емитују буку морају бити атестирани, односно морају бити конструисани као изоловани, тако да у спољну средину неће емитовати буку преко дозвољеног нивоа.

· У случају повећаног нивоа буке усљед рада уређаја у објектима, извршити у складу са техничким могућностима херметизацију извора буке.

· Квалитет ваздуха на локацији мора бити у складу са Уредбом о вриједностима квалитета ваздуха („Службени гласник Републике Српске“ број 124/12).
· Испуњавати услове предвиђених Правилником о граничним вриједностима интензитета звука („Службени гласник Републике Српске“, број 02/23).

3.3.2.    Заштита вода и земљишта
· Само пречишћене воде испуштати у крајњи реципијент у складу са Правилником о условима за испуштање отпадних вода у површинске воде („Службени гласник РС“, број: 44/01).
· Отпадне воде са манипулативних површина, системом уређених сливних површина, решетки и канала одводити на третман пречишћавања у сепаратор. Прељев из сепаратора испуштати у површинске воде.

· Водомјер одржавати у функционалном стању.

· Саобраћајнице и манипулативне површине одржавати чистим.

· Воде са крова објекта посебним системом одводити у крајњи реципијент.

· Редовно одржавати сливнике, решетке и одводне канала ка сепаратору уља, тако да се обезбиједи њихова потпуна исправност и функционалност.

· Минимум два пута годишње вршити чишћење сепаратора на основу Уговора са овлаштеним оператером.

· Водити књигу евиденције чишћења и одржавања сепаратора (датум и вријеме контроле, датум и вријеме чишћења, количине уља и муљева, име, презиме и потпис одговорног лица за чишћење, име и презиме и потпис лица које је преузело отпадне материје).

· Само пречишћене воде испуштати у крајњи реципијент.

· Искоришћено уље послије пржења и печења хране збрињавати у намјенско затворено пластично буре и исто збрињавати на основу Уговора о откупу отпадног јестивог уља.

· Редовно одржавати одводне површине и сливне решетке.

· Хигијенским и организационим мјерама спријечити доспијеће материја у одводе за одвођење технолошких вода како би спријечило зачепљење канализационих цијеви.

· На излазним сифонима лавабоа поставити грубе и фине решеке за пречишћавање грубих нечистоћа како би се спијечило доспјеће отпадних материја у одводе односно сепараторе и самим тим смањила ефикасност истих.

· Изабрати детерџенте и дезифекциона средства који имају минималне штетне послједице на животну средину.

· Избјегавати коришћење средстава за чишћење и дезинфекцију која садрже хлор.

· У случају испуштања нафте и нафтних деривата, техничких уља и масти из машина и возила, користити комерцијална патентирана средства-апсорбенте за упијање нафтних деривата.

· На мјестима гдје постоји могућност излијевања опасних материја поставити посуде са апсорбенсом и канту за контаминирани апсорбент.

· Употреблјени апсорбент и друге загађене материје збринути као опасан отпад.

· У случају да је дошло до цурења веће количине уља у каду трансформатора, трансформатор се исклјучује и ремонтна екипа се позива да отклони квар.

· Обезбједити довољну количину апсорбената-средстава за суво чишћење тла и радних површина у случају евентаулног просипања трансформаторских уља и сл.

· Извођењу радова на ремонту трафостанице треба приступити уз прописану процедуру/упутство и уз присуство стручног особља, да не дође до неконтролисаног просипања уља и мазива. У случају акцидента (излијевања горива или уља) хитно интервенисати у складу са припремљеним планом мјера и активности у оваквим случајевима.

· Спречити неконтролисано расипање отпада.

· Прописно очистити и одржавати круг објекта и уклонити све сувишне предмете.
· Заштита подземних вода и земљишта од другог комуналног отпада насталог у процесу рада, врши се сакупљањем истог у одговарајуће контејнере и редовним одвозом на комуналну депонију.
3.3.3.    Мјере за управљање отпадом

· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, број: 19/15 и 79/18).
· Мијешану амбалажу одлагати у контејнер за мијешани комунални отпад.

· Отпадни папир, картон и најлон минимизирати на преси унутар круга објекта (објекат малопродаје ''Тропик маркет''). Континуирано са локације одвозити балирани картон, папир и најлон у секундардне сировине.
· Дрвену амбалажу која је више неупотребљива складиштити и продавати откупљивачима.

· На мјестима гдје постоји могућност излијевања опасних материја поставити посуде са апсорбенсом и канту за контаминирани апсорбент.

· Контаминирани отпад одлагати у метално буре и предавати овлаштеном оператеру за даљи третман отпада.

· Мјешовити комунални отпад привремено на локацији депоновати у намјенске контејнере од 5 m3 и исти коначно збрињавати на основу Уговора о одвозу комуналног отпада са надлежним комуналним предузећем.

· Електричну опрему са локације складишти на локацији која је одређена од стране локалног предузећа и у сарадњи са овлаштеним оператером.

· Опасне компоненте уклоњене из одбачене опреме селективно и у намјенским затвореним посудама уклањати и у сарадњи са овлаштеним оператером коначно збрињавати.

· Зауљене крпе или заштитна радна одјећа која се евентуално може појавити у току функционисања трафостанице и која може бити контаминирана уљима и мастима, мора се одлагати одвојено од осталог отпада у затворене водонепропусне контејнере те одвозити у договору са овлаштеном оператером.

· Проводити све мјере из Плана управљања отпадом.

· Контејнери/посуде/канте за складиштење свих врста отпада на локацији морају бити јасно означени типом и нивоом опасности.

· Масноћу од печења и пржења складишти у више намјенских затворених пластичних буради, која се касније истресају у намјенски резервоар смјештен на вањском дијелу на локацији. Коначно збрињавање обављати у сарадњи са овлаштеним оператером.
· Започети са вођењем евиденције продукованих врста отпада на локацији.

· Биоразградиви отпад и отпад из ресторана привремено одлагати у затворене пластичне кесе унутар намјенских канти унутар објекта а затим у већи број контејнера за мјешовити комунални отпад на локацији.

· Спријечити неконтролисано расипање отпада. 

· Закључити уговоре са овлаштеним правним лицима за одвоз и збрињавање отпада. 

· Водити евиденцију о количини, врсти отпада, мјесту настанка и третману отпада, периодично ажурирати План управљања отпадом и у свему поступати у складу са усвојеним Планом управљања отпадом.

· Поштовати мјере и активности прописане  Планаом управљања отпадом. 

· Адекватном организацијом процеса рада спречити настајање и расипање свих врста отпада.
· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).
· Одредити лице одговорно за управљање отпадом у складу са чл. 31. Закона о управљању отпадом.
· Врсте отпада које настају у фази рада пострјења и које се морају адекватно збринути:
    Табела бр.1: Врсте  отпада које се могу јавити на предметној локацији 

	Шифра
	Назив отпада

	03 01 05 
	Пиљевине, иверје, струготине, дрво, иверица и фурнир, који нису наведени у 03 01 04 

	13 05 01* 
	Чврсте материје из пјесколова и сепаратора уље/вода

	13 05 02* 
	Муљеви из сепаратора уље/вода

	13 05 03* 
	Муљеви од хватача уља

	13 05 06* 
	Уља из сепаратора уље/вода

	13 05 07* 
	Зауљена вода сепаратора уље/вода

	13 05 08* 
	Мјешавине отпада из коморе за отпад и сепаратора уље/вода

	15 01 01 
	Папирна и картонска амбалажа

	15 01 02 
	Пластична амбалажа

	15 01 03 
	Дрвена амбалажа

	15 01 06 
	Мијешана амбалажа

	15 02 02*
	Апсорбенти, филтерски материјали (укључујући филтере за уље који нису другачије спецификовани), крпе за брисање, заштитна одјећа, који су контаминирани опасним супстанцама

	20 03 01
	Мијешани комунални отпад


  Напомена: Опасни отпад у Каталогу отпада има ознаку звијездице (*)
             3.3.4.   Мјере заштите у случају инцидентних ситуација
· Обезбиједити довољне количине апсорбента за прикупљање евентуално просутих опасних течности.

· У случају испуштања опасних течности, изливени садржај сакупити помоћу апсорбента (чишћење сухим поступком). 

Загађени апсорбент збринути као опасан отпад до испоруке овлаштеном лицу за даљи третман овог отпада.

· За гашење пожара обезбиједити одговарајућу ватрогасну опрему. 

· Ватрогасну опрему одржавати у исправном стању и запослене обучити за кориштење ове опреме.

· У зонама опасности не смију се налазити материје и уређају који могу изазвати пожар и експлозију или омогућити њихово ширење.

· У зонама опасности не смију се налазити материје и уређају који могу изазвати пожар и експлозију или омогућити њихово ширење.

             3.3.5.   Мјере за ублажавање посљедица од пожара

· Мобилисање снага и средстава,

· Активирање ватрогасних јединица,

· Спасавање људи и материјалних добара.

            3.3.6.   Мјере након затварања постројења
· У случају да дође до затварања предметног објекта тј. промјене намјене објекта Инвеститор је дужан да изврши демонтажу и уклони инсталирану опрему тј. испразни предметни објекат и уклони сав отпад са локације.

· У случају да је потребно потпуно уклонити објекат, обавеза Инвеститора је да доведе локацију у првобитно стање.
         3.4. Инвеститор, „City Mall“ д.о.о. Бијељина, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
4. Приликом рада постројења несмију се прекорачити граничне вриједности за загађујуће материје и то:
         4.1. Вриједности квалитета ваздуха на предметној локацији треба бити у складу са Уредбом о вриједностима квалитета ваздуха („Службени гласник Републике Српске“ број 124/12). 

Табела бр.2. Граничне вриједности квалитета ваздуха

	Период узимања средње вриједности мјерења
	Гранична вриједност
	Граница толеранције
	Толерантна вриједност

	Сумпор – диоксид

	Један сат
	350 µg/m3
	150 µg/m3
	500 µg/m3

	Један дан
	125 µg/m3
	-
	125 µg/m3

	календарска година
	50µg/m3
	
	50 µg/m3

	Азот - диоксид

	Један сат
	150 µg/m3

	75 µg/m3
	225 µg/m3

	Један дан
	85 µg/m3
	40 µg/m3
	125 µg/m3

	Календарска година
	40 µg/m3
	20 µg/m3
	60 µg/m3

	Суспендоване честице (МР10)

	Један дан
	50 µg/m3
	25 µg/m3
	75 µg/m3

	Календарска година
	40 µg/m3
	8 µg/m3
	48 µg/m3

	Суспендоване честице (МР2.5)Стадијум 1

	Календарска година
	25 µg/m3
	5 µg/m3
	30 µg/m3

	Суспендоване честице (РМ2.5)Стадијум 2

	Календарска година
	20 µg/m3
	-
	20 µg/m3

	Олово

	Један дан
	1 µg/m3
	-
	1 µg/m3

	Календарска година
	0,5 µg/m3
	0,5 µg/m3
	1 µg/m3

	Бензен

	Календарска година
	5 µg/m3
	3 µg/m3
	8 µg/m3

	Угљен моноксид

	Максимална дневна осмочасовна вриједност
	10 µg/m3
	6 µg/m3
	16 µg/m3

	Један дан
	5 µg/m3
	5 µg/m3
	10 µg/m3

	Календарска година
	3 µg/m3
	-
	3 µg/m3


Табела бр. 3. Циљна вриједност за суспендоване честице PM 2.,5
	Период узимања средње вриједности мјерења
	Циљна вриједност

	Календарска година
	25 µg/m3


Табела бр. 4. Циљна вриједност за приземни озон
	Циљна вриједност за приземни озон (О3)

	Циљ
	Период рачунања просечне вриједности
	Циљна вриједност

	Заштита здравља људи
	Максимална дневна осмочасовна средња вриједност
	120 µg/m3 се несмије прекорачити у више од 25 дана по календарској годину у току три године мјерења

	Заштита вегетације
	Од маја до јула
	Вриједност АОТ40 (израчунати из једночасовних вриједности) 18000 µg/m3 по часу у току 5 год. мјерења


Табела бр.5 . Циљна вриједност за арсен, кадмијум, никл и бензо(а)пирен
	Загађујућа материја
	Циљна вриједност

	Арсен 
	6 ng/m3

	Кадмијум 
	5 ng/m3

	Никл
	20 ng/m3

	Бензо(а)пирен 
	1 ng/m3


          4.2.   Бука ван локације предметног објекта несмије да прелази дозвољени ниво буке  који је прописан Правилником о граничним вриједностима интензитета звука („Службени гласник Републике Српске“, број 02/23). Предметни објекат налази у четвртој зони. Дозвољени нивои вањске буке дати су у сљедећој табели. 

Табела бр. 6: Граничне вриједности индикатора буке на отвореном и у затвореном простору
	ЗОНА
	НАМЈЕНА ПРОСТОРА
	Највиши допуштени мјеродавни ниво буке

LReaqT /dB (A)

	
	
	Lday
	Levening
	Lnight
	Lden

	1.
	Подручја намијењена за одмор, лијечење и опоравак, тиха подручја изван насељеног подручја, укључујући и све категорије заштићених подручја у Републици Српској (национални парк, строги резерват природе, посебни резерват природе, споменик природе, заштићено станиште, заштићени природни пејзаж, заштићени културни пејзаж, парк природе, парк шума, објекат обликоване природе и споменик парковске архитектуре)
	50
	45
	40
	50

	2.
	Искључиво стамбена подручја или тиха подручја унутар насељеног подручја (предшколске и школске зоне)
	55
	55
	40
	56

	3.
	Подручја мјешовите намјене, односно подручја већински стамбене намјене
	55
	55
	45
	57

	4.
	Подручја мјешовите намјене, односно подручја већински пословне намјене (пословно – стамбена подручја, трговачко – стамбена подручја) и подручја непосредно уз магистралне и главне градске саобраћајнице
	65
	65
	50
	66

	5.
	Подручја искључиво занатске, услужно – трговачке, спортско – рекреационе и угоститељско – туристичке намјене
	65
	65
	55
	67

	6.
	Индустријска, складишна и сервисна подручја и транспортни терминали
	На граници ове зоне бука не смије прелазити граничну вриједност у зони са којом се граничи


Зоне намјене простора из табеле одређују се на темељу докумената просторног уређења и Закона о заштити природе („Службени гласник Републике Српске“ број: 20/14). 
  4.3.   Граничне вриједности отпадних вода које се испуштају у крајњи рецепијент морају да буду у складу са Правилником о условима за испуштање отпадних вода у површинске воде („Службени гласник Републике Српске“ бр. 44/01): 
Табела бр. 7: Граничне вриједности за квалитет воде у складу са Правилником о условима за испуштање отпадних вода у површинске воде („Службени гласник Републике Српске“ бр. 44/01):
	ПАРАМЕТАР
	ЈЕДИНИЦА МЈЕРЕ
	ГРАНИЧНА ВРИЈЕДНОСТ

	Температура воде
	°C
	30

	pH
	jedinice pH
	6,5-9,0

	Алкалитет
	g.CaCO3/m3
	-

	Електропроводљивост
	µS/cm
	-

	Остатак испарења на 105◦ С
	g/m3
	35

	Остатак - нефилтрабилни
	g/m3
	-

	Остатак - филтрабилни
	g/m3
	-

	Суспендоване материје по Imhoff-u
	mL taloga/L
	0,5

	Растворени кисеоник
	gO2/m3l

% zasićenja
	-

	БПК5
	g/m3
	25

	ХПК
	g/m3
	125

	Амонијачни азот
	g/m3
	10

	Амонијак
	g/m3
	-

	Нитритни азот
	g/m3
	1

	Нитратни азот
	g/m3
	10

	Укупни азот 
	g/m3
	15

	Укупни фосфор
	g/m3
	3

	Сулфати
	
	200

	Хлориди 
	
	250

	Масти уља
	g/m3
	500

	Гвожђе
	g/m3
	2000

	Кадмијум
	g/m3
	10

	Манган
	g/m3
	500

	Никл
	g/m3
	10

	Олово
	g/m3
	10

	Укупни хром
	g/m3
	100

	Цинк
	g/m3
	1000

	Минерална уља
	mg/m3
	100 000


             4.4.   Максимално дозвољене количине (МДК) садржаја тешких метала и потенцијално токсичних елемената у пољопривредном земљишту и максимално дозвољене колчине (МДК) органских загађујућих материја у пољопривредном земљишту, као и класе и критеријуми у зависности од степена оптерећености (% Соз) према Правилнику о дозвољеним количинама опасних и штетних материја у пољопривредном земљишту и води за наводњавање и методама за њихово испитивање („Службени гласник Републике Српске“, број: 56/16).

Табела бр. 8: Максимално дозвољене количине (МДК) садржаја тешких метала и потенцијално токсичних елемената у пољопривредном земљишту, изражено у mg/kg сувог земљишта

	Тешки метали и потенцијално токсични елементи (укупни облик)
	Максимално дозвољене количине у зависности од текстуре земљишта (mg/kg)


	
	Пјесковито                        земљиште
	Прашкасто иловасто земљиште
	Глиновито

земљиште

	Кадмијум (Cd)
	0,50
	1,0
	2,0

	Олово  (Pb)
	50
	100
	150

	Цинк  (Zn)
	60
	150
	200

	Хром (Cr)
	40
	80
	120

	Никl  (Ni)
	30
	50
	75

	Бакар  (Cu)
	60
	90
	120

	Жива (Hg) 
	0,5
	1,0
	1,5

	Арсен (As) 
	10
	15
	20

	Кобалт 
	30
	45
	60

	Молибден 
	10
	15
	20

	Баријум и његова једињења
	60
	80
	100

	Ванадијум
	30
	40
	50

	Талијум
	0,5
	1
	1

	Бор
	30
	40
	50

	Сумпор
	300
	400
	500

	Флуор
	150
	250
	350


Табела бр. 9: Максимално дозвољене количине (МДК) органски загађујућих материја у пољопривредном земљишту, изражено у mg/kg сувог земљишта
	Редни број
	Елемент
	Лакша и скелетна земљишта
	Тешка земљишта

	1.
	Укупни TRN-a (укупни нафтни угљоводоници)
	1000
	2000


5. Мониторинг
           Одговорно лице „City Mall“ д.о.о. Бијељина, дужно је спроводити мониторинг загађујућих материја у периоду важења еколошке дозволе на сљедећи начин:
5.1.   Мониторинг буке 
Мониторинг нивоа буке вршити по притужби грађана или по налогу инспектора за екологију. Резултати мјерења морају бити у складу са Правилником о граничним вриједностима интензитета звука („Службени гласник Републике Српске“, број 02/23).
           5.2.   Мониторинг ваздуха

Мониторинг квалитета ваздуха вршити само по налогу инспектора за екологију. Резултати мјерења морају бити у складу са Уредбом о вриједностима квалитета ваздуха („Службени гласник РС“, број 124/12).
 5.3.   Мониторинг  воде 

Квалитативни мониторинг отпадних вода вршити једном годишње или више пута по налогу инспектора за екологију, у свим годинама важења еколошке дозволе. Узорковање воде вршити на излази из сепаратора а прије испуштања у површинске воде Резултати мјерења морају бити у складу са Правилником о условима  испуштања отпадних вода у површинске воде („Службени гласник РС“, бр. 44/01).
 5.4.   Мониторинг земљишта

Мониторинг земљишта вршити само у случају акцидентних ситуација или по налогу надлежног еколошког инспектора.

5.5. Мониторинг обавља овлашћено правно лице а о резултатима мониторинга одговорно лице обавјештава надлежни орган у поступку обнављања и ревизије еколошке дозволе. 

6.  Чланом 102. Закона о заштити животне средине („Службени гласник РС“, број: 71/12, 79/15 и 70/20) прописана је обавеза вођења Регистара постројења и загађивача.
6.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача („Службени гласник РС“, број 92/07) и извјештава  надлежни орган у Градској управи Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања. 

7.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.
8.  Саставни дио овог рјешења су Докази уз захтјев за издавање еколошке дозволе и План управљања отпадом, израђени од овлашћене институције „В&З-ЗАШТИТА“ д.о.о. Бања Лука.
         9.  Сваку од промјена потребно је документовати преко овлаштених субјеката (институција које се баве заштитом радне и животне средине). 
        10.  Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). 
        11.  Обнављање еколошке дозволе врши се на захтјев одговорног лица, који се подноси надлежном органу најкасније три мјесеца прије истека рока, уз који се прилажу докази који су потребни у сврху обнављања и ревизије услова из наведене дозволе (чл. 94. Закона о заштити животне средине и чл. 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17)).
О Б Р А З Л О Ж Е Њ Е

         Инвеститор, „City Mall“ д.о.о. Бијељина, дана 27.12.2023.год., поднео је Градској управи Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за објекат тржног центра „ZVORNIK  CITY PARK“, ПЈ број 1, Зворник, који се налази у насељу Каракај број 87, град Зворник, на грађевинској парцели означеној као к.п. број: 7246/3, 7247/1, 7247/7, 7248/12, 7248/13, 7248/14, 7248/11, 7251/1, 7246/1 К.О. Зворник.
         Уз Захтјев су достављени Докази, које је урадила овлашћена институција „В&З-ЗАШТИТА“ д.о.о. Бања Лука која поседује лиценцу за обављање дјелатности из области заштите животне средине, број: 5-Е/23 од 05.10.2023.год. Докази уз захтјев и План управљања отпадом су саставни дио овог Рјешења. 
Инвеститор је уз Захтјев за издавање еколошке дозволе, поред Доказа број радног налога: 600-Z-765/23 од децембра 2023.године, приложио и сљедећу документацију:
· Локацијски услови, Одјељење за просторно уређење Градска управа Града Зворник, број: 04-364-134/2021 од 30.01.2023.год.

· Рјешење о издавању грађевинске дозволе, Одјељење за просторно уређење Градска управа Града Зворник, број: 04-364-531/2023 од 14.07.2023.год.

· Рјешење о издавању употребне дозволе, Одјељење за просторно уређење Градска управа Града Зворник, број: 04-364-1266/2023 од 07.12.2023.год.

· Копија катастарског плана, Републичка управа за геодетске и имовинско – правне послове Бања Лука, ПЈ Зворник, број плана  16, од 19.04.2023.год.
· Потврда, Републичка управа за геодетске и имовинско правне послове ПЈ Зворник, број: 21.21/952.1-3-12/2023 од 20.04.2023.год.

· Рјешење о регистрацији, Окружни привредни суд у Бијељини, број: 059-0-Рег-23-000 635 од 10.10.2023.год.
· Земљишнокњижни извадак, Републичка управа за геодетске и имовинско – правне послове Бања Лука, ПЈ Зворник, број: 21.21/714.1-1-1052/22 од 07.07.2022.год.
· Земљишнокњижни извадак, Републичка управа за геодетске и имовинско – правне послове Бања Лука, ПЈ Зворник, број: 21.21/714.1-1-450/23 од 20.04.2023.год.
· Земљишнокњижни извадак, Републичка управа за геодетске и имовинско – правне послове Бања Лука, ПЈ Зворник, број: 21.21/714.1-1-452/23 од 20.04.2023.год.
· Посједовни лист, извод број: 5243, Републичка управа за геодетске и имовинско – правне послове Бања Лука, ПЈ Зворник, број: 21.21-952.1-1-718/2023-4 од 20.04.2023.год.
· Посједовни лист, извод број: 5376, Републичка управа за геодетске и имовинско – правне послове Бања Лука, ПЈ Зворник, број: 21.21-952.1-1-718/2023-2 од 20.04.2023.год.
· Земљишнокњижни извадак, Републичка управа за геодетске и имовинско – правне послове Бања Лука, ПЈ Зворник, број: 21.21/714.1-1-446/23 од 20.04.2023.год.
· Земљишнокњижни извадак, Републичка управа за геодетске и имовинско – правне послове Бања Лука, ПЈ Зворник, број: 21.21/714.1-1-447/23 од 20.04.2023.год.
· Земљишнокњижни извадак, Републичка управа за геодетске и имовинско – правне послове Бања Лука, ПЈ Зворник, број: 21.21/714.1-1-448/23 од 20.04.2023.год.
· Земљишнокњижни извадак, Републичка управа за геодетске и имовинско – правне послове Бања Лука, ПЈ Зворник, број: 21.21/714.1-1-449/23 од 20.04.2023.год.
· Земљишнокњижни извадак, Републичка управа за геодетске и имовинско – правне послове Бања Лука, ПЈ Зворник, број: 21.21/714.1-1-451/23 од 20.04.2023.год.
· Скица позиције сепаратора.
· Рјешење о водној дозволи, ЈУ „ВОДЕ СРПСКЕ“ Бијељина, број: 01/10-3-8074-1/23 од 04.12.2023.год.

· Доказ о уплати градске административне таксе.
        Доказима уз захтјев наведено је да инвеститор „City Mall“ д.о.о. Бијељина врши реконструкцију, доградњу и промјену намјене постојећих пословних и производних објеката у тржни центар „ZVORNIK  CITY PARK“, ПЈ број 1 Зворник, који се налази у насељу Каракај број 87. Приступ предметном комплексу остварује се непосредно и директно са постојећег магистралног пута Зворник-Бијељина. Карактер објекта је стални, а објекти су сљедећих габарита:
· Објекат А,  неправилног облика, максималних димензија 48,60 m + 45,10 m x 32,10 m, спратности приземља (Пр) и дијелом приземље + спрат (Пр+1).
· Објекат Б, неправилног облика, максималних димензија 76,40 m x 42,70 m, спратности произемље (Пр). 

Укупна корисна површина објекта А: 3621,11 m2, а укупан број пословних јединица (локала): 11, док је у објекту Б укупна корисна површина 2732,95 m2 и укупан број пословних јединица (локала) 3.
На предметној локацији објекта обезбјеђено је 106 паркинг мјеста, димензија 280 x 500 cm, од тога је 8 паркинг мјеста за особе са посебним потребама димензија 380 x 520 cm.

У тржном центру „ZVORNIK  CITY PARK“, ПЈ број 1 Зворник налазе се слједећи објекти:

−објекти малопродаје ''Тропик маркет'',

−бутик одјеће ''LC Waikiki'',
−књижара ''КУЛТУРА'',

−бутик одјеће ''Sinsay''
−продавница обуће ''Deichmann'',
−продавница обуће ''Планика'',

−продавница наочала ''Моја Оптика'',

−продавница спорске одјеће и обуће ''Sport Vision'',
−продавница козметике и дрогерије ''ДМ'',

−апотека ''B Pharm'',
−мјењачница,
−продавница кућних лјубимаца ''Pet City'',
−продавница сатова и накита ''Купрешак'',

У комплексу се налази ''Тропик маркет'' у којем се врши се продаја разне прехрамбене и непрехрамбене робе, просторије за печење, те изложбени дио са рафама и расхладним витринама. У овом објекту се не врше замјесе и припреме хране, него се из Бања Луке у гастрономским контејнерима марке ''МЕЛФОРМ'' врши достава полуготових јела, које се дорађују печењем и кувањем. Након печења и кухања готова јела се износе у намјеским посудама у продајно-изложбене витрине са обезбијеђеним загријавањем.

За потребе малопродаје, печењаре и прописаног складиштења намирница инсталисан су расхладне коморе „+“ и „–“ температурног режима. Пећи које се налазе у кухињи су електричне.

У предметном објекту за потребе хлађења и смрзавања производа успоставлјен је систем за расхлађивање (расхладне коморе и витрине) са садржајем расхладног средства R404A  који је зеотропска смјеса (од око 130 kg). У објету ТРОПИК за припрему готових јела смјештени су следећи садржаји:

−радни столови, ваге, расхладне витрине, вентилациони систем, лавабо, машина за прање суђа, коморе за печење, шпорет и рафе и витрине за посуђе.

Намјена пословног простора осталих, горе наведених субјеката је продаја одјеће, обуће, украса, декорација, текстила за домаћинство, козметике, лијекова, телефонских уређаја, књига, играчака, кућних лјубимаца, сатова и накита. У склопу локала налазе се продајни дио, складиште, приручно складиште (канцеларија), гардероба за раднике и санитарни чвор.

          Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној плочи Градске управе Града Зворника и на интернет страници Града Зворник у периоду 03.01.- 03.02.2024. год. У Законом предвиђеном року од 30 дана  није изјављена ниједна примједба.
          О резултатима мониторинга одговорно лице обавјештава надлежни орган у поступку обнављања и ревизије еколошке дозволе, сходно члану 92. Закона о заштити животне средине („Службени гласник РС“, број: 71/12, 79/15 и 70/20).
Одговорно лице предметног објекта дужно је обавестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, број: 28/13 и 104/17 ).
Одговорно лице предметног објекта сходно члану 8. став 2. Правилника о методологији и начину вођења регистра постројења и загађивача („Службени гласник РС“, бр. 92/07) дужно је доставити извјештај о постројењима / загађивачима надлежном органу Градске управе Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће дозволе, на основу члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17) и чл. 94. Закона о заштити животне средине („Службени гласник РС“, број: 71/12, 79/15 и 70/20).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12, 79/15 и 70/20), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 и 8/21).
Против овог рјешења допуштена је жалба Министарству за просторно уређење     грађевинарство и екологију Републике Српске у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13 и 123/20).
        Обрадила
      Сања Бјековић
Доставити :                                                                                       НАЧЕЛНИК  ОДЈЕЉЕЊА

- подносиоцу захтјева                                                               Бранко Јашић, дипл.инж.
- еколошком инспектору
- архива

- евиденцији

